तीन दिन तक बैंक बंद होने से करोड़ों का लेन-देन अटका
पूंडरी|क्रिसमस डे,महीने का अंतिम शनिवार और रविवार होने से बैंक तीन दिनों तक बंद रहेंगे, जिस कारण पूंडरी में लोगों का करोड़ों रुपयों का लेन-देन ठप हो गया है। बैंक बंद होने का सबसे ज्यादा असर व्यापारी वर्ग पर पड़ा है। व्यापारी रोशनलाल, अशोक कुमार, तरसेम, प्रदीप कुमार, रणधीर सिंह, जोगिंद्र कुमार ने बताया कि जब से नई सरकार बनी है तभी से बैंक मनमाने ढंग से छुट्टी रखते हैं। रविवार की छुट्टी को छोड़कर केवल निर्धारित छुट्टियों में ही बैंक बंद होता था लेकिन बैंकों ने मनमाने तरीके से महीने के पहले शनिवार अंतिम शनिवार को भी बंद रखने का फैसला कर लिया है, जिसके चलते आम खास लोगों को परेशानी उठानी पड़ रही है। उन्होंने कहा कि यदि बैंकों में काम का बोझ है तो सरकार को कर्मचारियों की संख्या बढ़ानी चाहिए परंतु महीने के पहले और अंतिम शनिवार को तो कम से कम बैंक खुले रहने चाहिए।
व्यापारी राजकुमार मंगल ने कहा कि सरकार को चाहिए कि 3 दिन की छुट्टी होने से तो उन्हें काफी नुकसान हुआ है। व्यापार को बढ़ावा देने के लिए बैंकों की छुट्टी कम से कम करें।
hin_Deva hin_Deva hin_Deva